05/06/2012 | Administración LocalMunicipal
A Pobra do Caramiñal
Aprobación definitiva do expediente de modificación da ordenanza fiscal nº 10, reguladora de taxas por ocupación de terreos de uso público por mesas, cadeiras e elementos auxiliares con finalidade lucrativa

Finalizado o día 23 de maio de 2012 o período de exposición pública de trinta días hábiles dende a data da publicación no Boletín Oficial da Provincia do acordo de aprobación provisional do expediente de modificación da Ordenanza Fiscal nº 10 reguladora de Taxas por ocupación de terreos de uso público por mesas, cadeiras e elementos auxiliares con finalidade lucrativa, de acordo co previsto co artigo 17.3 do Real Decreto Lexislativo 2/2004, de 5 marzo, polo que se aproba o Texto Refundido da Lei Reguladora das Facendas Locais, sen que os interesados presentasen reclamacións, enténdese elevado a definitivo de xeito automático o acordo de aprobación inicial. En cumprimento do previsto no artigo 17.4 do RDL 2/2004, de 5 de marzo, publícase no BOP o texto íntegro das modificacións da Ordenanza aprobadas definitivamente, que entraran en vigor o día seguinte ao da súa publicación. Faise constar igualmente que contra o acto de aprobación definitiva, que pon fin á vía administrativa, os interesados poderán interpoñer recurso contencioso-administrativo ante o Xulgado ou Tribunal competente da xurisdicción contencioso-administrativa competente no prazo de dous meses contados a partir do día seguinte ao da publicación deste acordo da ordenanza no Boletín Oficial da Provincia, sen prexuízo da utilización de calquera outro recurso que estimen convinte. A contía da taxa regulada nesta ordenanza será o resultado de aplicar a seguinte tarifa: As citadas taxas soamente serán aplicables durante os meses de xuño, xullo, agosto e setembro.1.-As cantidades esixibles de acordo coas tarifas liquidaranse por cada aproveitamento solicitado ou realizado e serán prorrateables por quincenas en función do período de instalación. O tempo autorizado será como mínimo de 15 días naturais e como máximo o ano natural. Excepto nos meses de xuño a setembro durante os cales o período mínimo autorizado será de 4 meses. Se ben, poderán solicitarse ocupacións do espacio público, superficie ou número de mesas, diferentes para cada un dos meses do verán, xuño, xullo, agosto e setembro. Neste caso aplicarase a tarifa mensual cunha bonificación do 5 %. 2.- Excepcionalmente poderán solicitarse, no verán, ocupacións do espacio público, superficie ou número de mesas, diferentes para cada día, respectando sempre o mínimo tempo autorizado de 15 días naturais. A este tipo de solicitudes se lles aplicara a tarifa diaria.3.- As persoas ou entidades interesadas na concesión de aproveitamentos regulados nesta ordenanza, deberán solicitar, cunha antelación mínima dun mes ao inicio do período de instalación solicitado, a licencia e ingresar a autoliquidación correspondente ou realizar o depósito previo do importe. Concretamente para o período estival o prazo para a presentación de solicitudes remata o 30 de abril.4.- As solicitudes de licencia, presentaranse no Rexistro Xeral da Corporación. Nas instancias deberá facerse constar de xeito detallado o seguinte: - Período de instalación solicitado. - Superficie dos aproveitamentos e os elementos de mobiliario urbano que se pretendan instalar nas terrazas. - Licencia de actividade e funcionamento do establecemento. - Plano a escala da terraza que se pretende instalar con indicación dos elementos de mobiliario urbano, así como da súa clase, natureza, número, colocación destes e metros cadrados que pretende ocupar. - Declaración xurada do interesado de estar libre de cargas e non ter débedas pendentes co Concello. -Xustificante de ter ingresado a autoliquidación correspondente ou o de ter efectuado o depósito previo do importe 5.- Con anterioridade á concesión da licencia os servicios técnicos municipais de urbanismo informarán as solicitudes formuladas polos interesados, determinando o cumprimento da normativa urbanística.6.- Os servicios técnicos económicos municipais comprobarán e investigarán as declaracións formuladas polos interesados, concedéndose as autorizacións se non se atopan diferencias coas peticións de licencias e sempre que o interesado estea libre de cargas e non teña débedas pendentes co Concello. Se apareceran diferencias, notificaranse estas aos interesados e xiraranse, de ser o caso, as liquidacións complementarias correspondentes, concedéndose as autorizacións logo de subsanadas as diferencias polos interesados e, se é o caso, realizados os ingresos complementarios que procedan. No caso de que o interesado non estea libre de cargas e/ou xurdan débedas pendentes co Concello durante o período autorizado a autorización será revogada.7.- Non se consentirá a ocupación da vía pública ata que se aboe a correspondente autoliquidación ou o depósito previo do importe e sexa obtida a correspondente licencia polos interesados. O incumprimento deste mandato dará lugar á non concesión da licencia sen prexuízo do pagamento da taxa e das sanción e recargas que procedan. Tampouco se concederá licencia de ocupación a quen non estea libre de cargas ou teña débedas pendentes co Concello.8.- As autorizacións terán carácter persoal e non poderán ser cedidas ou subarrendadas a terceiros. O incumprimento deste mandato dará lugar á anulación da licencia.9.- Esta taxa poderá esixirse en réxime de autoliquidación. Na Pobra do Caramiñal, a 29 de maio de 2012. O ALCALDE, Isaac V. Maceiras Rivas